Italiyada suv toshqinlari 30 kishining hayotiga zomin bo`ldi

Italiyaning ko`plab hududlarida davom etayotgan suv toshqinlari 30 kishini hayotiga zomin bo`ldi, deya xabar berdi TASS nashri.
Qurbonlar orasida yosh bolalar ham bor. Sisiliyaning kichik qishlog`ida 4 kishidan iborat oilaning barcha a`zolarini toshqin oqizib ketgani xabar qilinmoqda. Ushbu fojia tufayli Sisiliyada 2 kunlik motam e`lon qilindi. Ko`chalarda daraxtlar singanini, uylarni suv bosganini va ag`darilgan avtomobillarni ko`rish mumkin. Tabiiy ofat mamlakatdagi deyarli barcha inratuzilmalarga katta zarar etkazmoqda. Jumladan, fermerlar barcha hosillari nobud bo`lganini ta`kidlashmoqda.